Huis van 2 Oseane | Struisbaai Self Catering Accommodation
The Cove 38 →
The open-plan unit features an extra long queen-size bed and a bathroom with a shower. Children can be accommodated, on request. The kitchenette is equipped with a fridge-freezer, microwave, two plat induction stove, kettle, and toaster. The unit has a braai area and a TV with DStv.
The open-plan unit features twin single beds or an extra long king-size bed and a bathroom with a shower. Children can be accommodated, on request. The kitchenette is equipped with a fridge-freezer, microwave, kettle, and toaster. The unit has a braai area and a TV with DStv.
Wat om te doen in Agulhas. Mees Suidelik punt in Afrika is ‘n halfuur se stap van ons af. Die geskiedkundige Agulhas vuurtoring is tien minute se stap. Sterna voetslaanpad is baie gewild onder besoekers, veral vir sy hangbruggie oor die Heuningnesrivier. As u lus het om die wereld te verken met n motor is daar die geskiedkundige Elim Sendingstasie en ‘n klipgooi verder is Baardskeerdersbos waar daar ‘n baie interessante naweek stalletjie aangebied word. By Malgas is die beroemde pond wat mens en voertuig oor die Bree-rivier neem. In Bredasdorp kan mens die skeepswrakmuseum en in Waenhuiskrans is die bekende grotte.
Baie dankie vir jul vriendelike ontvangs in ‘n skoon en netjiese woonstel. Ons het die 3 nagte se verblyf baie geniet en sal beslis weer by julle kom bly.
Wat ‘n ongelooflike mooi uitsig! Die plekkie was netjies, skoon en het alles gehad wat ons ooit sou nodig hê. Wat ‘n voorreg om koffie en beskuit op die stoep te kan geniet en die see te aanskou. Tien uit tien vir die filterkoffie! Isa en Hannes, julle is great mense! So vriendelik en behulpsaam. Sal definitief weer vir julle kom kuier en langer bly!
Ons verblyf was heerlik in ruim en netjiese woonstel en sal nie weer op ‘n ander plek wil bly nie. Dankie vir jul vriendelike ontvangs en jammer ons kon nie langer bly nie!
Pragtige verblyf! Baie vriendelike gasheer/vrou. Alles wat ‘n mens nodig het, is daar. Sal dit enige tyd aanbeveel vir besoekers. Eienaars gee ook inligting oor die dorp. Dit is een van die beste plekke wat ons op LekkeSlaap gebruik het. Baie dankie.
I’ve booked various accommodation over the years but this is by far my favourite to date.
Ons het tog te lekker by julle gekuier. Die eenheid is so mooi skoon en netjies en het wraggies alles wat mens nodig het. Die stort en bed was wonderlik. Die see se gesuis heelnag en oggend het dit baie moeilik gemaak om uit daai heerlike bed op te staan. Koffie en beskuit op die stoep met die see uitsig was net te lekker! Baie dankie julle vir ‘n heerlike oornag stop. Ons het sommer na Seagulls toe gestap vir aandete, heerlike vars lynvis, calamari, rooiwyn van Agulhas en egte Duitse Weiss bier. Ons sien julle beslis weer.
Die eenheid se afwerkings is besonder netjies en die bed fantasties. Daar is selfs water, ys, beskuit, tee, koffie en suiker. Die eenheid is binne stapafstand van al die restaurante en winkeltjies wat dit ideaal maak. Tog is dit in ‘n baie stil area geleë met pragtige uitsigte oor die see. Ons het heerlik gekuier en sal gou weer terugkeer.
Die verblyf was baie gerieflik en het alles wat mens nodig het vir ‘n wegbreek.
Isa en Hannes het ons regtig ‘n warm ontvangs gegee. Goeie gesindheid deurgans geopenbaar, was altyd bereid om van hulp te wees. Kom beslis weer.
Ons gashere was vriendelik, beskikbaar en kon ons van die nodige inligting oor die omgewing voorsien. Die verblyf-eenheid is netjies en alles wat normaalweg benodig word was beskikbaar. Beslis ‘n besoek werd.
Dit is ‘n baie aagename gastehuis. Die kliëntediens van was eersteklas. Sal weer daar bly in die toekoms.
Die verblyf is fantasties en beslis meer as waarde vir jou geld. Die eienaars Hannes en Elna is die mees hulpvaardige persone en loop die ekstra myl vir hulle gaste. Die foto’s wys nie regtig hoe asemrowend hierdie stukkie paradys is nie. Sal House of 2 Oceans beslis vir enige een aanbeveel.
Ons kan regtig House of 2 Oceans aanbeveel. Ons was baie vriendelik ontvang deur Hannes en hulle doen alles in hulle vermoë om mens se verblyf so gemaklik en lekker moontlik te maak. Die ligging is baie goed, loopafstand van alles af, met ‘n see-uitsig vanaf die stoepie, alles binne en buite is baie netjies en skoon en van goeie gehalte met ‘n lekker private buite braai-area. Dit was ‘n plesier om daar te bly.
Ons is vriendelik deur Hannes en Isa otvang en hulle het alles in hul vermoë gedoen om ons welkom en tuis te laat voel. Die wooneenheid het al die geriewe wat ‘n reisiger nodig het om heerlik te ontspan en is pragtig skoon en netjies. Dit is keurig gemeubileer en alle linne en beddegoed is van hoogstaande gehalte. Die buite braaigeriewe bied alles wat ‘n braaimeester nodig het. Die ligging bied ‘n mooi see-uitsig en is binne loopafstand van restaurante en winkels. Ons kan House of 2 Oceans met vrede aanbeveel.
Alles in die eenhede is van ‘n baie hoë standaard. Baie dankie.
15 Crescent Street Agulhas 7287 Western Cape